Alaquàs augmenta un 45% l'afluència de públic en la piscina municipal d'estiu
22/08/2014

# Alaquàs augmenta un 45% l'afluència de públic en la piscina municipal d'estiu

*   22/08/2014
*   [Imprimir](#)
*   Compartir
*    https://www.alaquas.org/documento.asp?id\_do=14532

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14532%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20augmenta%20un%2045%25%20l%27aflu%C3%A8ncia%20de%20p%C3%BAblic%20en%20la%20piscina%20municipal%20d%27estiu)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14532/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14532/22082014piscina_alaquas_Form_4.jpg)](https://www.alaquas.org/ficheros/documentos/2014/2/14532/22082014piscina_alaquas_Form_10.jpg "<a href='https://www.alaquas.org/ficheros/documentos/2014/2/14532/22082014piscina_alaquas_Form_10.jpg' target=_blank><i class='fa fa-external-link' aria-hidden='true'></i>.Alaquàs augmenta un 45% l'afluència de públic en la piscina municipal d'estiu</a>")

L'Ajuntament d'Alaquàs ha rebaixat un 25% el preu de les entrades a la piscina aquest estiu i les persones que han adquirit l'entrada han sigut 8.000 més que l'any anterior

El poliesportiu del Bovalar ha sigut protagonista de diferents reformes en les seues instal·lacions. L’entrada al recinte s’ha reformat amb un nou accés i una nova recepció al públic. En el seu interior s’ha reformat tota la zona de vestidors i banys, adaptant-los a tot tipus d’usuaris amb espais més amplis i accessibles. També s’ha ampliat la zona d’ombra i s’ha modernitzat l’espai destinat a bar-cafeteria, amb dues terrasses més àmplies. L’ombra s’ha estès amb la instal·lació de 14 ombrel·les vegetals unides a dos pèrgoles.

Aquesta renovació de la piscina municipal no ha sigut l’únic canvi que s’ha portat a terme. L’Ajuntament d’Alaquàs també ha rebaixat els preus de les entrades en un 25% i ha ampliat l’horari de la piscina d’estiu una hora més per la vesprada. Alaquàs va decidir dur a terme aquestes mesures per facilitar l'accés a aquests espais comuns tan sol·licitats a l'estiu. Després de dos mesos aplicant les noves tarifes reduïdes i amb les instal·lacions totalment reformades, s'han pogut comprovar els bons resultats que ha tingut la gestió de l'Ajuntament d'Alaquàs.

Aquest estiu Alaquàs ha aconseguit augmentar en un 45% el nombre de persones que gaudeixen de la piscina municipal. El passat any 2013 van ser 18.079 les entrades que es van vendre, però aquest any s'ha augmentat la venda fins a 26.053.

Han sigut quasi 8.000 persones més les que han visitat la piscina d'estiu entre el 14 de juny i el 15 d'agost. Aquest augment d'afluència en les instal·lacions municipals ha suposat uns beneficis per a la localitat de prop de 7.000 euros més que l'any anterior, que es reinvertiran en noves reformes d’aquests edificis. S'ha guanyat un 22% més tot i que s’han abaixat els preus, gràcies al gran nombre de persones que ha decidit apropar-se a la piscina local.

Les tarifes corrents i de dies laborables s'han reduït de 3 a 2 euros i la dels xiquets de fins a 16 anys de 2 a 1,50 euros. L'entrada per als menors de tres anys, en canvi, és totalment gratuïta. Aquells que tenen carnet jove han vist reduït el preu de la seua entrada de 2,40 a 2 euros, els dies laborables, i de 3,20 a 2,50 euros, els festius.

D’altra banda, han augmentat el nombre d’abonaments que s’han donat a persones en situació d’atur, els quals són gratuïts de dilluns a divendres. Aquesta temporada es continuen mantenint els preus establerts per a aquests tipus d’abonaments així com per als de persones majors de 65 anys, discapacitats a partir d’un 33% i pensionistes d’orfandat, viduïtat, incapacitat total, absoluta i gran invalidesa, tots ells per a residents a Alaquàs.

No obstant això, l’Ajuntament d’Alaquàs pensa continuar millorant tots els edificis i l’accessibilitat a la piscina. El pròxim mes de setembre començarà una segona fase de renovació en el Poliesportiu Bovalar, a partir de la qual es portarà a terme una reforma de l’entorn, ampliant més les zones verdes i de jardí. Actualment, també s’està treballant en l’aplicació per a l’any que ve de les entrades reduïdes i nocturnes, amb les quals es pagarà un preu inferior per mitja jornada.